**Bilješke uz obrazac PR-RAS za razdoblje od 01.01.-31.12.2015. godine**

**razina 22 izvještavanja**

**Bilješka 2014. godina – inozemni kredit**

*U obrascu PR-RAS je izmijenjen način evidentiranja inozemnih kredita - nije omogućen upis otplate inozemnih kredita bez da obrazac javi „grešku“. O problematici je izvješteno Ministarstvo financija i područni ured FINA-e u Puli. Od Ministarstva financija smo dobili naputak da inozemni kredit evidentiramo na pravilnom AOP-u unatoč tome što će obrazac javljati „grešku.“*

Grad Pula se zadužio na stranom tržištu, kod Hypo Alpe-Adria-Bank AG Klagenfurt 01.07.2000. godine uz prethodnu suglasnost Ministarstva financija u iznosu od 5.584.926,94 CHF. Grad Pula je otplatio kredit u cijelosti do 30.06.2014. godine.

Okružnicom o predaji financijskih izvještaja za razdoblje od 01.01. do 31.12.2015. godine, Klasa: 400-01/15-01/55, UR.broj: 513-05-02-16-10 od 13. siječnja 2016. godine, razina 22 izvještavanja ističe da vijeća nacionalnih manjina i mjesne samouprave (mjesni odbori) ne moraju sastavljati zasebne financijske izvještaje ukoliko djeluju u okviru Grada. Prihodi i rashodi vijeća nacionalnih manjina i mjesne samouprave iskazuju se u obrascu PR-RAS Grada prema prirodnoj vrsti prihoda odnosno troška.

Navedenom okružnicom propisano je da se stupac „Ostvareno u izvještajnom razdoblju prethodne godine“ prilagodi novim računima tako da se postigne usporedivost s postojećom godinom.

Okružnicom o predaji financijskih izvještaja za razdoblje od 01.01. do 31.12.2015. godine, Klasa: 400-01/15-01/55, UR.broj: 513-05-02-15-2 od 02. srpnja 2015. godine, detaljnije je razrađena uputa oko popunjavanja financijskih izvještaja, razina 22 izvještavanja.

Navedena Okružnica propisuje da se u razini 22 izvještavanja, prijenosi sredstava proračunskim korisnicima iskazuju na podskupini 367 – Prijenosi proračunskim korisnicima iz nadležnog proračuna za financiranje redovne djelatnosti sa pripadajućim podskupinama, a ne raspoređene prema prirodnoj vrsti i to isključivo prema novčanom načelu.

Neplaćeni rashodi i izdaci razreda 3, 4 i 5 financirani iz prihoda jedinice ne iskazuju se u obrascu PR-RAS.

Temeljem navedenog, prilagodili smo AOP-e proteklog razdoblja na način da smo izuzeli rashode proračunskih korisnika koje je jedinica iz svojih prihoda financirala prema prirodnoj vrsti te ih iskazali na računu 367 - Prijenosi proračunskim korisnicima iz nadležnog proračuna za financiranje redovne djelatnosti sa pripadajućim podskupinama, a ne raspoređene prema prirodnoj vrsti.

Na taj se način ukupni financijski rezultat nije promijenio u odnosu na dostavljene financijske izvještaje FINA-i, Državnom uredu za reviziju, ali su se promijenili iznosi ukupnih prihoda/primitaka i ukupnih rashoda/izdataka.

Za razliku od navedenog, razina 22 u istom razdoblju prethodne godine obuhvaćala je isključivo prihode i rashode same jedinice uz one rashode koje je jedinica iz svojih prihoda financirala proračunskom korisniku i to knjižene prema prirodnoj vrsti.

Došlo je i do razlike u prikazu podataka o ukupnim novčanim sredstvima na računu jedinice koji se prikazuju u ukupnom iznosu iz razloga što se uputom iz Okružnice za 2015. godinu iskazuju ukupna novčana sredstva dok su u 2014. godini iskazana novčana sredstva na računu umanjena za neutrošena namjenska i vlastita sredstva proračunskih korisnika

U obrascu PR-RAS, u odnosu na pravila u popunjavanju prošlogodišnjeg obrasca, došlo je i do izmjena u prikazu broja zaposlenih na osnovi stanja i sati rada - u 2015. godini popunjavaju se podaci isključivo za jedinicu lokalne i regionalne samouprave – AOP644 i AOP646.

**PRIHOD POSLOVANJA (6)** / AOP001 260.761.660

**RASHOD POSLOVANJA (3)** / AOP147/AOP272 244.710.907

***VIŠAK PRIHODA POSLOVANJA /*** *AOP273**16.050.753*

**PRIHODI OD PRODAJE NEFINANCIJSKE IMOVINE (7)** / AOP281 10.579.207

**RASHODI ZA NABAVU NEFINANCIJSKE IMOVINE (4)** / AOP334 19.654.133

***MANJAK PRIHODA OD NEFINANCIJSKE IMOVINE /*** *AOP397*

*9.074.926*

**PRIMICI OD FINANCIJSKE IMOVINE I ZADUŽIVANJA (8)** / AOP408 1.159

**IZDACI ZA FINANCIJSKU IMOVINU I OTPLATE ZAJMOVA (4)** / AOP519 6.124.282

***MANJAK PRIMITAKA OD FINANCIJSKE IMOVINE I OBVEZA*** *AOP628*

*6.123.123*

**UKUPNI PRIHODI** (6+7) / AOP401 271.340.867

**UKUPNI RASHODI** (3+4) / AOP402  264.365.040

***UKUPAN VIŠAK PRIHODA /****AOP403* *6.975.827*

**UKUPNI PRIHODI I PRIMICI** (6+7+8) / AOP631 271.342.026

**UKUPNI RASHODI I IZDACI** (3+4+5) / AOP632  270.489.322

***VIŠAK PRIHODA I PRIMITAKA /****AOP633* *852.704*

**MANJAK PRIHODA I PRIMITAKA -PRENESENI** /AOP276/AOP406/AOP636 2.376.868

***MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU (UKUPNI REZULTAT)****/ AOP637*

1.524.164

Budući da je Ministarstvo financija propisalo da se decentralizirana sredstva namijenjena proračunskim korisnicima (Javna vatrogasna postrojba i osnovne škole), smatraju prihodom Grada, ukupni prihodi poslovanja uvećani su za decentralizirana sredstva u periodu od 01.01.2015. do 31.12.2015. godine. Navedena sredstva namijenjena su proračunskim korisnicima, Javna vatrogasna postrojba te osnovnim školama - u sveukupnom iznosu od 18.617.837 kn.

**AOP003/611 POREZ I PRIREZ NA DOHODAK iznosi 123.727.445 kn**

U razdoblju od 01.01. do 31.12.2015. godine, prihod 611- Porez i prirez na dohodak iznosi 123.727.445 kn.

**AOP057/6331 TEKUĆE POMOĆI PRORAČUNU IZ DRUGIH PRORAČUNA iznosi 6.035.800 kn**

U navedeni iznos uključene su:

- Tekuće pomoći iz gradskih proračuna (JVP - dec) u iznosu od 584.927 kn,

- Tekuće pomoći iz općinskih proračuna (JVP - dec) u iznosu od 2.218.682 kn

**AOP063/6351 TEKUĆE POM. IZRAVNANJA ZA DECENTRALIZIRANE FUNKCIJE iznosi 9.371.104 kn**

Cjelokupni iznos odnosi se na decentralizirana sredstva za proračunskog korisnika Javnu vatrogasnu postrojbu i osnovne škole.

**AOP064/6352 KAPITALNE POM. IZRAVNANJA ZA DECENTRALIZIRANE FUNKCIJE iznosi 1.623.873 kn**

Cjelokupni iznos odnosi se na proračunske korisnike-osnovne škole.

**AOP147 / 3 RASHODI POSLOVANJA iznose 244.710.907 kn**

Od ukupnih rashoda koji iznose 244.710.907 kn iznos od 59.293.726 kn se odnosi na prijenose proračunskim korisnicima iz proračuna (AOP234) i to:

- iznos od 57.702.176 kn za financiranje rashoda poslovanja,

- iznos od 462.668 kn za financiranje rashoda za nabavu nefinancijske imovine i

- iznos od 1.128.882 kn za financiranje izdataka za otplatu zajmova – u cijelosti se odnosi na financiranje kredita za izgradnju Dječjeg vrtića Pula - „Zvijezdice“.

AOP148 Rashodi za zaposlene – ostvareni su u iznosu od 26.424.453 kn te bilježe smanjenje u odnosu na 2014. godinu za 1,80%. Od ukupng iznosa za Plaće za redovan rad – bruto (AOP150) utrošio se iznos od 21.624.344 kn.

AOP160 Materijalni rashodi – ostvareni su za 2,20% manje nego u istom izvještajnom razdoblju 2014. godine i iznose 84.142.823 kn.

Unutar navedene grupe najveće povećanje u odnosu na proteklo izvještajno razdoblje zabilježeno je kod:

AOP164 Stručno usavršavanje zaposlenika - koji su ostvareni u iznosu od 169.150 kn, a odnose se na stručne seminare te polaganje državnog stručnog ispita osoba bez zasnivanja radnog odnosa prema Programu Zavoda za zapošljavanje „Stručno osposobljavanje za rad bez zasnivanja radnog odnosa“, stjecanje ECDL certifikata, te troškove edukacije u sklopu EU projekta – Prostorno uređenje teritorija unutrašnjosti priobalja Istre (PUT-UP Istre) i EU projekta SAMPLE.

AOP171 Sitni inventar i auto gume – ostvareni su u iznosu od 137.510 kn što je za 178,30% više nego u 2014. godini, a najznačajniji rashod unutar skupine čini kupnja podzemnih i nadzemnih zelenih otoka za selektivno prikupljanje otpada.

AOP173 – Službena, radna i zaštitna odjeća i obuća - ostvareni su u iznosu od 44.064 kn što je za 8.445 kn više nego proteklo izvještajno razdoblje odnosno više za 23,70%, a odnosi se na kupnju obuće i odjeće za komunalne i prometne redare.

AOP176 Usluge tekućeg i investicijskog održavanja – veći su za 22,00% u odnosu na 2014. godinu i iznose 9.931.052 kn – odnosi se na obnovu pročelja zgrade – Sergijevaca 2 (projekt 360D HISTORY MAPPING), provedba projekta energetske učinkovitosti, tekuće i investicijsko održavanje skloništa, uredskih zgrada te prostora mjesnih odbora, tekuće i investicijsko održavanje stanova i poslovnih prostora u vlasništvu grada.

AOP183 Ostale usluge – ostvarene su u iznosu od 569.169 kn, što je za 473.076 kn više nego u 2014. godini, a ta se razlika odnosi na različiti prikaz navedenih rashoda zbog izmjene računskog plana - dio navedenih rashoda (usluga čišćenja i čuvanja imovine) ranije se knjižio u sklopu grupe 3234.

AOP185 Naknade troškova osobama izvan radnog odnosa – ostvareni su u iznosu od 228.607 kn odnosno za 54,20% više nego u istom izvještajnom razdoblju 2014. godine, a odnose se na rashode namijenjene osobama koje su na stručnom osposobljavanju bez zasnivanja radnog odnosa.

AOP189 Reprezentacija iznosi 235.517 kn, što je za 21,40% više nego u 2014. godini. Povećanje se odnosi na rashode za reprezentaciju u okviru EU projekata SAMPLE i ADRIFORT.

AOP191 Pristojbe i naknade ostvarene su u iznosu od 788.843 kn, odnosno za 46,80% više nego u prethodnoj godini radi povećanih rashoda za sudske, javnobilježničke i upravne pristojbe i druge troškove za potrebe postupaka.

Unutar grupe 323 najveće smanjenje u odnosu na proteklo izvještajno razdoblje zabilježeno je kod:

* AOP175 Usluge telefona, pošte i prijevoza i to za 38,20%, a iznose 1.063.781 kn,
* AOP182 Računalne usluge koje iznose 40.750 kn, odnosno za 26,60% manje nego 2014. godine u istom izvještajnom razdoblju,
* AOP190 Članarine i norme koje iznose 74.552 kn, odnosno za 11,80% manje nego 2014. godine u istom izvještajnom razdoblju.

AOP200 Kamate za primljene kredite i zajmove ostvarene su za 11,90% manje nego u istom izvještajnom razdoblju 2014. godine. Razlog smanjenja je što je kredit Hypo Alpe-Adria-Bank AG Klagenfurt otplaćen u cjelosti u 2014. godine.

AOP210 Negativne tečajne razlike i razlike zbog primjene valutne klauzule ostvarene su za 439,60% više nego 2014. godine u istom izvještajnom razdoblju i iznose 1.349 kn, a odnose se na obračun tečajnih razlika pri obračunu putnih naloga.

AOP216 Subvencije trgovačkim društvima u javnom sektoru i AOP217 Subvencije trgovačkim društvima, poljoprivrednicima i obrtnicima izvan javnog sektora ostvarene su u iznosu od 18.002.116 kn što je za 5,20% više nego 2014. godine u istom izvještajnom razdoblju i to za subvencije za privatne vrtiće, subvencije za potpore gospodarstvu, subvencije kamata, subvencije javnom gradskom prijevozu, potpore malom gospodarstvu, subvencije za zaštitnu radionicu Tekop nova te za aktivnosti djece i mladih.

AOP232 Tekuće pomoći proračunskim korisnicima drugih proračuna-ostvarene su u iznosu 2.557.278 kn što je za 50,50% više nego 2014. godine u istom izvještajnom razdoblju. Povećanje se odnosi na pomoć OB Pula za nabavu opreme, te obveze po ugovoru sa Arheološkim muzejem Istre.

AOP253 Kapitalne donacije neprofitnim organizacijama-ostvarene su u iznosu 1.088.145 kn što je za 83,00% manje nego 2014. godine u istom izvještajnom razdoblju. Smanjenje je iskazano radi prijenosa sredstava trgovačkom društvu Pula Sport koji je u 2014. godini bio javna ustanova, a koji je sada iskazan u AOP265 Kapitalne pomoći kreditnim i ostalim financijskim institucijama te trgovačkim društvima u javnom sektoru.

**AOP281 / 7 PRIHODI OD PRODAJE NEFINANCIJSKE IMOVINE iznose 10.579.207**

AOP284 Zemljišta - prodano je građevinskog zemljišta 53,50% manje nego 2014. godine, a ostvareno je 5.070.540 kn prihoda.

AOP295 Prihodi od prodaje građevinskih objekata iznose 5.508.667 kn, od čega prihod od prodaje stambenih objekata iznosi 4.916.648 kn što je za 13,10% više nego 2014. godine, dok su poslovni objekti prodani u iznosu od 592.019 kn, što je za 81,90% manje nego 2014. godine.

**AOP334 / 4 RASHODI ZA NABAVU NEFINANCIJSKE IMOVINE iznosi 19.654.133**

Ukupni rashodi za nabavu nefinancijske imovine u 2014. godini u predanom financijskom izvještaju iznosili su 24.375.225 kn. Navedeni iznos u stupcu „Ostvareno u izvještajnom razdoblju prethodne godine“ u financijskim izvještajima za 2015. godinu prilagođen je novom načinu izvještavanja tako da se postigne usporedivost s postojećom godinom, na način da su iz AOP334 izuzeti rashodi korisnika u iznosu od 2.727.145 kn te iskazani na AOP235 – Prijenos proračunskim korisnicima iz nadležnog proračuna za financiranje redovne djelatnosti. Time su se uvećali ukupni rashodi poslovanja, kao i višak prihoda poslovanja - preneseni (AOP275).

Ukupni rashodi za nabavu nefinancijske imovine u 2015. godini iznose 19.654.133 kn i odnose se na rashode Grada. Rashodi su ostvareni za 9,20% manje nego u istom izvještajnom razdoblju 2014. godine.

Najveća povećanja rashoda unutar ove grupe odnose se na:

AOP343 Licence u iznosu od 140.830 kn. Navedeni iznos odnosi se na rashode za EU projekt –Prostorno uređenje teritorija unutrašnjosti priobalja Istre (PUT-UP Istre) u iznosu od 69.990 kn te rashode za računalni program Autocad (Autodesk Auto CARD) u iznosu od 70.840 kn.

AOP354 Uredska oprema i namještaj, rashodi su ostvareni za 209,90% više nego u 2014. godini i iznose 797.380 kn.

AOP360 Uređaji, strojevi i oprema za ostale namjene u iznosu od 1.479.023 kn od čega najveći iznosi čine oprema za dječja igrališta, podloge za igrališta (sloj pjeska, ljevane gume), sustav video nadzora, povećanja priključne snage na pojedinim područjima Pule, uređaji za plinofikaciju i dr.

AOP379 Ostala nematerijalna proizvedena imovina u iznosu od 2.424.504 kn za koju su rashodi ostvareni 76,50% više nego 2014. godine. Iznos se odnosi na projektnu dokumentaciju - idejna rješenja, idejni projekti, glavni projekti, izvedbeni projekti, parcelacijski elaborati, razna ispitivanja, elaborati i dr.

Znatano smanjenje rashoda za nabavu nefinancijske imovine zabilježeni su na:

AOP349 Stambeni objekti koji iznose 12.714 kn što je za 96,10% manje nego u istom izvještajnom razdoblju 2014. godine.

AOP355 Komunikacijska oprema također bilježi veliko odstupanje u odnosu na ostvarenje u izvještajnom razdoblju 2014. godine i iznosi 15.100 kn. Navedeni rashodi manji su u odnosu na 2014. godinu za 93,80%, odnosno utrošeno je 229.711 kn manje nego 2014. godine.

AOP356 Oprema za održavanje i zaštitu – rashodi su ostvareni u iznosu od 97.147 kn, što je za 23,70% manje nego u 2014. godini u istom izvještajnom razdoblju. Rashodi se odnose na opremu za grijanje, ventilaciju i hlađenje u iznosu od 68.119 kn i opremu za održavanje i zaštitu (protuprovalni alarmni sustav i sustav videonadzora) u iznosu od 28.928 kn.

AOP363 Prijevozna sredstva u cestovnom prometu – rashodi u iznosu od 75.000 kn odnose se na otkup vozila za potrebe Grada. Rashodi su u odnosu na isto izvještajno razdoblje 2014. godine manji za 61,30%.

AOP377 Ulaganja u računalne programe – ostvareni su za 97,60% manje nego u 2014. godini i iznose 12.581 kn, a odnose se na nabavu računalnog programa za potrebe EU projekta Sample.

AOP378 Umjetnička, literarna i znanstvena djela – troškovi iznose 1.150.312 kn, odnosno za 429.546 kn manje u odnosu na 2014. godinu. Rashodi se odnose na dokumente prostornog uređenja u iznosu od 280.950 kn, UPU Riva u iznosu od 190.312 kn, izmjene i dopune GUP-a u iznosu od 90.200 kn, izmjene i dopune GUP-a ili PPUG prema izmjenama Zakona o prostornom uređenju i gradnji u iznosu od 88.500 kn, UPU Štinjan u iznosu od 394.750 kn, II izmjene i dopune PPUG u iznosu od 65.600 kn te ostalo – izmjena glavnog projekta u sklopu EU projekta Adrifort iznosu od 40.000 kn.

**AOP408 / 8 PRIMICI OD FINANCIJSKE IMOVINE I ZADUŽIVANJA iznose 1.159 kn**

AOP425 Povrat zajmova danih tuzemnim kreditnim institucijama izvan javnog sektora – iznosi 1.159 kn, a odnosi se na isplatu depozita po Ugovoru o oročenju br.1000328386.

**AOP519 / 5 IZDACI ZA FINANCIJSKU IMOVINU I OTPLATU ZAJMOVA iznosi 6.124.282 kn**

AOP578 Dionice i udjeli u glavnici trgovačkih društava u javnom sektoru – iznose 1.331.000 kn što je za 30,10% manje izdataka nego u izvještajnom razdoblju 2014. godine.

Navedeni iznos odnosi se na uplatu temeljnog kapitala trgovačkom društvu Kaštijun d.o.o. u iznosu od 867.000 kn, te uplatu temeljnog kapitala u iznosu od 464.000 kn za IDA d.o.o., sukladno društvenom ugovoru čime su u cijelosti ispunjene ugovorne obveze.

AOP598 Otplata glavnice primljenih kredita od tuzemnih kreditnih institucija izvan javnog sektora - izvršeni su u iznosu od 3.818.951 kn, a čine otplatu glavnice dugoročnih kredita Zagrebačke banke d.d. za izgradnju OŠ Veli Vrh I faza u iznosu od 1.724.738 kn i II faza u iznosu od 2.094.213 kn.

AOP605 Otplata glavnice primljenih zajmova od tuzemnih trgovačkih društava izvan javnog sektora odnosi se na otplatu robnog zajma Hep Esco d.o.o. u iznosu od 974.331 kn. Navedeni zajam za energetsku učinkovitost u cijelosti je otplaćen.

Pula, 31.12.2015.